Daily Trading Strategy (บ่าย) – บล.ธนชาต
บริษัทหลักทรัพย์ ธนชาต จำกัด (มหาชน) สรุปทิศทางและแนวโน้มตลาดบ่ายนี้
8 ม.ค. 2559

Technical Rebound หลังเงินหยวนหยุดอ่อนค่า…กลุ่มอิเล็กทรอนิกส์ เด่นกว่าตลาด
ดัชนี SET อยู่ที่ 1,236.75 จุด +11.92 จุด +0.97% ปริมาณซื้อขาย 15,300 ล้านบาท
แนวรับ :  1,230 / 1,224 จุด , แนวต้าน : 1,240 / 1,252 จุด
 
สรุปทิศทางและแนวโน้มตลาด
Technical Rebound หลังเงินหยวนหยุดอ่อนค่าชั่วคราว…: SET ฟื้นตัวตามตลาดหุ้นภูมิภาคตั้งแต่เปิดตลาด หลังค่าเงินหยวนชะลอการอ่อนค่าวันนี้ โดยกลุ่มหุ้นที่แข็งแกร่งกว่าตลาดยังเป็น
1) กลุ่มหุ้นทื่ได้รับผลดีจากการอ่อนค่าของค่าเงินบาท อย่างกลุ่มอิเล็กทรอนิกส์ (KCE SVI) รวมไปถึงกลุ่มหุ้นที่ปรับลดลงแรงก่อนหน้า และให้ผลตอบแทนจากเงินปันผลสูง 8% ต่อปี อย่างกลุ่มสื่อสาร (INTUCH ADVANC)…ขณะที่ตัวเลขการจ้างงานนอกภาคเกษตรสหรัฐฯ คืนนี้ อาจเป็นปัจจัยหนุนการฟื้นตัวของตลาดหุ้นโลกต่อในสัปดาห์หน้า ในกรณีที่การจ้างงานไม่ได้เอื้อให้ Fed ขึ้นดอกเบี้ยเร็วนัก ซึ่งจะเป็นอีกปัจจัยที่ทำให้ค่าเงินหยวนชะลอการอ่อนค่าลง
…กลุ่มอิเล็กทรอนิกส์แข็งแกร่งกว่าตลาด “ซื้อ” KCE: นอกจากการอ่อนค่าของค่าเงินบาท เป็นปัจจัยหนุนอัตรากำไรเนื่องจากการรายได้ส่วนใหญ่ของ KCE เป็นรายได้จากการส่งออก ขณะที่คาดการอุตสาหกรรม PCB ที่ใช้ในอุตสาหกรรมยานยนต์มีการเติบโตสูง 7.4% ต่อปี หนุนกำไร KCE เติบโตแกร่ง 30% ในปี 58 …ขณะที่กลุ่มอิเล็กทรอนิกส์อื่นๆ มีสัญญาณ “บวก” เช่นเดียวกัน ไม่ว่าเป็น SVI (แนวต้าน 5.65/6.00 บาท), SMT (แนวต้าน 10.10/10.70 บาท)
 
หุ้นที่น่าสนใจทางเทคนิค
SPCG “ซื้อ” ราคาหุ้นแกว่งฟื้นตัวยกฐานสูงขึ้น กลับมายืนเหนือเส้นค่าเฉลี่ย 1 เดือน พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ ตัด ADX ขึ้นสนับสนุน มีแนวต้านแรกที่ 21.20 บาท ผ่านได้จะมีเป้าหมายถัดไปที่ 21.70 บาท
DAII “ซื้อ” ราคาหุ้นเริ่มดีดขึ้นอีกครั้งหลังพักตัวพร้อมปริมาณการซื้อขายเริ่มสูงขึ้น สอดคล้องกับเครื่องมือ MACD ชี้ตัด Signal ขึ้น เป็นจังหวะซื้อเก็งกำไร มีแนวต้านแรกที่ 4.46 และถัดไปที่ 4.60 บาท
SMT “ซื้อ” ราคาหุ้นเริ่มมีจังหวะดีดฟื้นตัวขึ้นจากฐาน พร้อมปริมาณการซื้อขายเพิ่มสูงขึ้น สอดคล้องกับเครื่องมือ DI+ ตัด DI- ขึ้น และ MACD มีแนวโน้มเป็นบวก กำลังทดสอบแนว Downtrend Line ระยะสั้นที่ 10.1 บาท และแนวต้านถัดไปที่ 10.70 บาท